CELEX: 32020R1369
Language: sl
Date: 2020-09-29 00:00:00
Title: Izvedbena uredba Komisije (EU) 2020/1369 z dne 29. septembra 2020 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

2.10.2020   
               
               
                  SL
               
               
                  Uradni list Evropske unije
               
               
                  L 319/2
               
            
         IZVEDBENA UREDBA KOMISIJE (EU) 2020/1369
         z dne 29. septembra 2020
         o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
         ob upoštevanju naslednjega:
         
                     (1)
                  
                  
                     Uredba (EGS) št. 2658/87 je uvedla nomenklaturo blaga (v nadaljnjem besedilu: kombinirana nomenklatura ali KN), da bi hkrati izpolnila zahteve skupne carinske tarife, statistike Unije o zunanji trgovini ter drugih politik Unije, ki zadevajo uvoz ali izvoz blaga.
                  
               
                     (2)
                  
                  
                     Navedena uredba vzpostavlja tudi integrirano tarifo Evropske unije (v nadaljnjem besedilu: TARIC), ki izpolnjuje zahteve skupne carinske tarife, zunanjetrgovinske statistike, trgovinske, kmetijske in drugih politik Unije v zvezi z uvozom ali izvozom blaga.
                  
               
                     (3)
                  
                  
                     Da bi Unija lahko spremljala statistične podatke, ki se nanašajo izključno na uvoz določenega blaga, je oblikovanje statističnih podštevilk v Taricu najprimernejše orodje; take statistične oznake TARIC so določene v Prilogi 10 „Statistične oznake TARIC“ dela tri (Tarifne priloge) Priloge I k Uredbi (EGS) št. 2658/87.
                  
               
                     (4)
                  
                  
                     Pandemija COVID-19 je v Uniji še vedno prisotna, zato je povpraševanje po nekaterih medicinskih izdelkih v državah članicah, zlasti zaščitnih maskah, veliko, uvoz takega blaga pa pomeni dodatne izzive za carinske organe.
                  
               
                     (5)
                  
                  
                     V sedanjih razmerah je vse večja uporaba zaščitnih obraznih mask in povpraševanje po njih v Uniji precejšnje, saj se države članice borijo proti širjenju COVID-19, njihov pomen pa bo verjetno ostal velik tudi v prihodnosti.
                  
               
                     (6)
                  
                  
                     Za olajšanje in uskladitev carinskih kontrol v državah članicah na ravni Unije je primerno oblikovati dodatne podštevilke TARIC, ki ustrezajo višji ravni podrobnosti za različne zaščitne obrazne maske v skladu z njihovimi zmogljivostmi filtriranja. Te dodatne tarifne podštevilke bi omogočile hitrejše razlikovanje zadevnih izdelkov od drugih izdelkov pod isto tarifno podštevilko, s čimer bi se med pandemijo ublažil učinek morebitnih zamud v dobavni verigi.
                  
               
                     (7)
                  
                  
                     Poleg tega bi bilo treba take dodatne tarifne podštevilke TARIC oblikovati, da se zagotovi boljše spremljanje trgovinskih tokov teh zaščitnih obraznih mask.
                  
               
                     (8)
                  
                  
                     Take dodatne tarifne podštevilke TARIC bi državam članicam tudi olajšale izvajanje Sklepa Komisije (EU) 2020/491 (2). Ker so zaščitne obrazne maske med najpogosteje uvoženimi izdelki, bi njihova posebna identifikacija v Taricu omogočila hitrejši postopek deklariranja, saj bi se ti izdelki razlikovali od drugih izdelkov, ki se trenutno uvrščajo pod isto tarifno podštevilko.
                  
               
                     (9)
                  
                  
                     Prilogo 10 v delu III Priloge I k Uredbi (EGS) št. 2658/87 bi bilo zato treba ustrezno spremeniti.
                  
               
                     (10)
                  
                  
                     Da bi lahko carinski organi, ki izvajajo Sklep (EU) 2020/491, čim prej izkoristili ugodnosti tega ukrepa in omogočili hitro dobavno verigo takih izdelkov, bi morala ta uredba začeti veljati čim prej.
                  
               
                     (11)
                  
                  
                     Ukrepi, predvideni s to uredbo, so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Priloga I k Uredbi (EGS) št. 2658/87 se spremeni, kakor je določeno v Prilogi k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. septembra 2020
            
               
                  Za Komisijo
               
               
                  V imenu predsednice
               
               Gerassimos THOMAS
               
                  Generalni director
               
               
                  Generalni direktorat za obdavčenje in carinsko unijo
               
            
         
         
            (1)  UL L 256, 7.9.1987, str. 1.
         
            (2)  Sklep Komisije (EU) 2020/491 z dne 3. aprila 2020 o oprostitvi uvoznih dajatev in oprostitvi plačila DDV za uvoz za blago, potrebno za spopadanje s posledicami izbruha COVID-19 v letu 2020 (UL L 103I, 3.4.2020, str. 1).
      
      
         
            PRILOGA
            Priloga I k Uredbi (EGS) št. 2658/87 se spremeni:
            
                        (1)
                     
                     
                        v poglavju 63 oddelka XI drugega dela se vrstica za oznako KN 6307 90 98 nadomesti z naslednjim:
                        
                                    „6307 90 98 
                                 
                                 
                                    – – – – drugo  (*1)
                                    
                                 
                                 
                                    6,3
                                 
                                 
                                    –
                                 
                              
                  
                        (2)
                     
                     
                        v delu 3 Priloge 10 se vstavijo naslednje vrstice:
                        
                                    „6307 90 98 
                                 
                                 
                                    – – – – drugo:
                                 
                                 
                                     
                                 
                              
                                     
                                 
                                 
                                    – – – – – netkano:
                                 
                                 
                                     
                                 
                              
                                     
                                 
                                 
                                    – – – – – – zaščitne maske za obraz:
                                 
                                 
                                     
                                 
                              
                                    6307909811 
                                 
                                 
                                    – – – – – – – filtrirne maske FFP2 in FFP3 v skladu s standardom EN149 in druge maske, ki filtrirajo vsaj 94 % delcev velikosti 0,3 mikrona
                                 
                                 
                                    p/st.
                                 
                              
                                     
                                 
                                 
                                    – – – – – – – drugo:
                                 
                                 
                                     
                                 
                              
                                    6307909813 
                                 
                                 
                                    – – – – – – – –filtrirne maske FFP1 v skladu s standardom EN149 in druge maske, ki filtrirajo vsaj 80 % delcev velikosti 0,3 mikrona
                                 
                                 
                                    p/st.
                                 
                              
                                     
                                 
                                 
                                    – – – – – – – – drugo:
                                 
                                 
                                     
                                 
                              
                                    6307909815 
                                 
                                 
                                    – – – – – – – – – medicinske maske v skladu s standardom EN14683 in druge maske, ki filtrirajo vsaj 95 % delcev velikosti 3,0 mikrona
                                 
                                 
                                    p/st.
                                 
                              
                                    6307909817 
                                 
                                 
                                    – – – – – – – – – drugo
                                 
                                 
                                    p/st.
                                 
                              
                                    6307909819 
                                 
                                 
                                    – – – – – – drugo
                                 
                                 
                                    –
                                 
                              
                                     
                                 
                                 
                                    – – – – – drugo:
                                 
                                 
                                     
                                 
                              
                                    6307909891 
                                 
                                 
                                    – – – – – – ročno izdelane
                                 
                                 
                                    –
                                 
                              
                                    6307909899 
                                 
                                 
                                    – – – – – – drugo
                                 
                                 
                                    –“
                                 
                              
                  
               (*1)  Statistične oznake TARIC: glej Prilogo 10.“;